  Майя Бывальцева XXX элькун гужем гурт шудонъёслэн тодметэз Граша вал луиз. Со сярысь Удмуртиысь тӧролэн но кивалтэтлэн пресс-службазы ивортӥз. Шудонъёс 29-тӥ инвожоысен 3-тӥ пӧсьтолэзёзь Гракын ортчозы 1943-тӥ арын Грак ёросэ Ваз вордонъя кун заводэз вайизы. Быдӟым Атыкай ож аръёсы со пудоез Горд армилы келяз. Ӵапак Грак ёросын СССР-ысь тужгес тодмоез Люлька нимо валэз будэтӥзы, 1954-тӥ арын со Совето Союзысь калык возёслэсь азинсконъёссэ возьматонын (ВДНХ) азвесь медаль басьтӥз. Грак палан ик туала дыре одӥгез тужгес чидась выжы – ватка – поттэмын вал шуыса верало. Вал Грак ёрослэн кунпусэз вылын но суредамын Тодэ вайытом, элькун гужем гурт шудонъёслэн радлыказы нырысьсэ механизаторъёс, скал кыскисьёс но турнасьёс куспын ӵошатсконъёсты пыртӥзы. Нош оглом 1 сюрс 400 пала спортсменъёс 18 спорт амалъёсын вормон понна нюръяськозы.  Тегъёс: Спорт Удмуртия гуртшудонъёс Грак  